stanford-oval/wikipedia huggingface dataset:
חיל הז'נדרמים המיוחד של רוסיה

| --- | --- |

 פרטים
 כינוי:  הז'נדרמריה הרוסית
 מדינה:  רוסיה רוסיה
 שיוך:  שיטור פוליטי, יחידת אמצעים לפיזור הפגנות, ז'נדרמריה
 סוג:  ז'נדרמריה
 בסיס האם:  סנקט פטרבורג
 אירועים ותאריכים
 תקופת הפעילות:  26 ביוני 1826 – מרץ 1917 (כ־90 שנה)
 מקים היחידה:  אלכסנדר בנקנדורף
 נתוני היחידה
 כוח אדם:  ~15,000 (1892)
 פיקוד
 יחידת אם:  משרד הפנים
 מפקדים:  ראו מפקדים
שוטרי הז'נדרמריה הרוסית, 1890
חיל הז'נדרמים המיוחד או גיס הז'נדרמים הנפרד (ברוסית: Отдельный корпус жандармов) היה משטרה פוליטית של האימפריה הרוסית שעסקה בהוצאה לפועל של צווי משפט, רדיפת עריקים, מאבק במהומות ופיזורם, מעצר פושעים מסוכנים וסיוע למשטרות מקומיות בעת הצורך.
בהתאם להנחיות משנת 1871 חקירת פשעים נגד המדינה היו באחריות בלעדית של החיל. אם במהלך החקירה התגלו פשעים נוספים, הם היו מועברים למשטרה. בהקמתו החיל היה חלק מצבא האימפריה הרוסית ובהמשך הוכפף למשרד הפנים. נכון לשנת 1892 בחיל שירתו כ-15 אלף חיילים וקצינים.
היסטוריה

עוד בתקופתו של פיוטר הגדול היה נהוג שהצבא זוכה לסיוע של כוחות המשטרה באמצעות פרשים. מספר הפרשים המסייעים היה משתנה בהתאם לצורך והיה נפוץ במיוחד במוסקבה ובסנקט פטרבורג.
לצורך הסדרת הנושא, ב-1 בפברואר 1817 הוקמו קבוצות ז'נדרמים בסנקט פטרבורג, מוסקבה, ערים שהיו מרכזי המחוזות (גוברניות) ובשלושה ערי נמל: אודסה, פאודוסיה וטגנרוג. בהמשך השנים הוקמו קבוצות בערים נוספות.
קציני הז'נדרמים באו לרוב מקרב הצבא. מכיוון שקידום קצינים בחיל היה מהיר יותר, על כל מקום פנוי היו מספר מועמדים מקציני צבא. ב-26 ביוני 1826 הוקם משרד ראש הז'נדרמים כאשר הרוזן אלכסנדר בנקנדורף מהמחלקה השלישית של הקיסר היה לראשו, ב-1871 החיל קיבל סמכות לחקור תיקים פליליים ופוליטיים והפך בפועל למשטרה פוליטית.
בהתאם לצו מ-25 ביוני 1882 שר הפנים קיבל תואר מפקד הז'נדרמים. בעקבות ההתנקשות בחיי שר הפנים דמיטרי ספיאגין ב-1902 גדודי הז'נדרמריה ככוח ביטחון המדינה הוכפפו סופית למחלקת האוכרנה. בתחילת 1917 מספר הערים בהן היו יחידות ז'נדרמים הגיעה ל-75. לאחר מהפכת פברואר, במרץ 1917 החיל בוטל וחלק ממשרתי החיל גויסו לצבא והיתר הוצאו לגמלאות. כל התיקים שטיפולם לא הסתיים הועברו לידי משרד התובע הכללי והפרקליטות ותיקים שקשורים לריגול הועברו לצבא.
ראשי חיל הז'נדרמים

| # | שם | תקופת כהונה |
| --- | --- | --- |
| 1. | אלכסנדר פון בנקנדורף | 1826–1844 |
| 2. | אלכסיי אורלוב | 1844–1856 |
| 3. | וסילי דולגורוקוב | 1856–1866 |
| 4. | פיוטר שובאלוב | 1866–1874 |
| 5. | אלכסנדר פוטאפוב | 1874–1876 |
| 6. | אלכסנדר דרנטלן | 1878–1880 |
| 7. | פיוטר אורז'בסקי | 1882–1887 |
| 8. | ניקולאי שבקו | 1887–1895 |
| 10. | אלכסנדר פרזה | 1896–1897 |
| 11. | אלכסנדר פנטלייב | 1897–1900 |
| 12. | הרוזן פיוטר סביאטופולק-מירסקי | 1900–1902 |
| 13. | ויקטור פון ואל | 1902–1904 |
| 14. | קונסטנטין רידזבסקי | 1904–1905 |
| 15. | דמיטרי טרפוב | מאי - אוקטובר 1905 |
| 16. | ולדימיר דדיולין | 1905–1906 |
| 17. | פיודור טאובה | 1906–1909 |
| 18. | פאבל קורלוב | 1909–1911 |
| 19. | ולדימיר טולמצ'וב | 1912–1913 |
| 20. | ולדימיר דג'ונקובסקי | 1913–1915 |
| 21. | דמיטרי טאטישצ'ב | 1915–1917 |
מבנה החיל

נכון לשנת 1913, מבנה החיל היה כדלקמן:
המינהל הראשי שכלל מנהל החיל (שר הפנים), מפקד החיל (סגן שר הפנים), מפקד כוח שיטור ומטה החיל
מנהלות בערים שהם מרכזי הגוברניות, אודסה ומבצר שליסלבורג
מינהל הסיבירי עם מרכזו בטובולסק
מינהלת החיל בוורשה
מינהלות החיל ברכבת
יחידות החיל שהיו ממוקמות ב-18 מבצרים
חטיבות החיל במוסקבה, סנקט פטרבורג וורשה
ראו גם

מחלקת המשטרה של האימפריה הרוסית
אוכרנה
משרד המשטרה של האימפריה הרוסית
כוחות הפנים של משרד הפנים של רוסיה
המשמר הלאומי של רוסיה
המשטרה הרפואית (רוסיה)
טרנס מקנאלי

| --- | --- |

 לידה:  3 בנובמבר 1938 סיינט פיטרסברג, ארצות הברית 
 פטירה:  24 במרץ 2020 (בגיל 81) סרסוטה, ארצות הברית 
 מדינה:  ארצות הברית 
 לאום:  אמריקאי
 אירועים משמעותיים:  2020 COVID-19 pandemic in Sarasota County, Florida 
 עיסוק:  מחזאי, ליברטיסט, תסריטאי וסופר
 מקום לימודים:  מכללת קולומביה, תיכון ו. ב. ריי 
 שפות היצירה:  אנגלית 
 בן או בת זוג:  Tom Kirdahy   אדוארד אלבי (1959–1964) 
 פרסים והוקרה:  מלגת גוגנהיים  Hull-Warriner Award  star on Playwrights' Sidewalk  פרס ליגת הדרמה  פרס אמי לבידור בפריים טיים  פרס ג'ון ג'יי 
 
טרנס מקנאלי (באנגלית: Terrence McNally; 3 בנובמבר 1938 –  24 במרץ 2020) היה מחזאי, ליברטיסט, תסריטאי וסופר אמריקאי.
תואר רבות כאחד מהכותבים המודרניים הבולטים ביותר בתיאטרון האמריקאי ו"כמשורר של התיאטרון האמריקאי". נכנס להיכל התהילה של התיאטרון האמריקאי בשנת 1996 (אנ').
הערות שוליים

↑  אמיר בוגן, ניו יורק, המחזאי טרנס מקנאלי מת מקורונה, באתר ynet, 25 במרץ 2020
| --- | --- |
בקרת זהויות :  NLI: 987007424694805171  PLWABN: 9810609195005606  BIBSYS: 90897282  BNE: XX1658799  BnF: cb123699345 (data)  CiNii: DA0981140X  GND: 119456672  ISNI: 0000 0000 8365 2872  LCCN: n50012927  MusicBrainz: c337917f-495f-4b78-8a7c-2249a88c6963  NDL: 00731259  NKC: xx0170992  NLA: 35343158  NLG: 77304  NTA: 071818588  RERO: 02-A003547351  SNAC: w68055xc  SUDOC: 032723911  VIAF: 24680733   WorldCat (עם VIAF): 24680733
טלריק

לוגו החברה
טלריק (באנגלית: Telerik,‏ בולגרית: Телерик АД) היא חברה בולגרית המציעה כלי תוכנה המסייעים למפתחי אפליקציות לרשת, למכשירים ניידים ולמחשבים שולחניים. בנוסף החברה מפתחת כלים לפיתוח תוכנה חוצה-פלטפורמות. החברה נוסדה בשנת 2002 עם התמקדות בטכנולוגיית .NET אך מאז הוסיפה מגוון טכנולוגיות לשירותיה.
באוקטובר 2014 הודיעה "Progress Software" על רכישת טלריק. העסקה יצאה לפועל באוקטובר 2014, כאשר סכום הרכישה היה מעל 262 מיליון דולר.
רכישות ומיזוגים

2008
רכישת Vanatec GmbH, ספקית ORM גרמנית
2010
מיזוג עם ArtOfTest האמריקאית
רכישת TeamPulse הקנדית בשיתוף עם Imaginet
2012
רכישת כלי הניתוח לרשתות Fiddler
2013
רכישת EQATEC Analytics הדנית
טרנס ליירד

| --- | --- |
אין תמונה חופשית
 לידה:  12 באוקטובר 1998 (בן 25) ווסטצ'סטר, פנסילבניה, ארצות הברית
 מידע כללי
 מדינה:  ארצות הברית ארצות הברית
 השכלה:  אוניברסיטת המדינה של לואיזיאנה 
 גובה:  1.80 מטר
 ספורט
 ענף ספורט:  אתלטיקה
 תת-ענף:  ריצת 100 מטר, ריצת 200 מטר
 מועדון:  אוניברסיטת מדינת לואיזיאנה
 הישגים
 שיאים אישיים:  אצטדיון: 200 מטר: 19.81 שניות (2021)
 
טרנס ליירד (באנגלית: Terrance Laird; נולד ב-12 באוקטובר 1998) הוא אתלט אמריקאי, בעל תוצאת השנה בעולם (2021) בריצת 200 מטר.
ביוגרפיה

ליירד נולד וגדל בווסטצ'סטר, פנסילבניה. הוא לומד באוניברסיטת מדינת לואיזיאנה.
באליפות המכללות באולם שנערכה בפאייטוויל, ארקנסו ב-13 במרץ 2021 הוא זכה במדליית כסף בריצת 200 מטר בשיא אישי חדש, התוצאה השנייה בטיבה בעולם השנה והתוצאה השמינית בטיבה בכל הזמנים של 20.20 שניות, אחרי מתיו בולינג שקבע את תוצאה השנה בעולם של 20.19 שניות.
שבועיים לאחר מכן, בתחרות שנערכה באוסטין, טקסס ב-27 במרץ הוא קבע בריצת 200 מטר שיא אישי חדש ואת תוצאת השנה בעולם. הריצה שלו הייתה מרשימה במיוחד מאחר שהוא רץ ב"נגטיב ספליט", 100 המטרים השניים (9.42 שניות) מהר יותר באופן משמעותי מ-100 מטר הראשונים (10.39 שניות) באחת הסגירות המהירות בהיסטוריה.
שיאים אישיים > אצטדיון

ריצת 100 מטר: 10.06 שניות (2021)
ריצת 200 מטר: 19.81 שניות (2021)
שיאים אישיים > אולם

ריצת 60 מטר: 6.66 שניות (2020)
ריצת 200 מטר: 20.20 שניות (2021)
טרקטור דו-גלגלי

בונגרץ מודל U1D משנת 1952.
טרקטור דו-גלגלי (באנגלית: two wheel tractor) הוא סוג של כלי עזר מוטורי לחקלאות שבו למנוע מחובר סרן אחד ושני גלגלים, ורתומים לו אביזרים שונים.
טרקטור דו-גלגלי במיאנמר.
הטרקטור הדו-גלגלי מוכר בישראל גם בשם פרד מכני. כלי עבודה זה משמש בדרך כלל חקלאיים במדינות מתפתחות מאחר שהוא זול יותר מטרקטור חקלאי גדול. 
הטרקטור הדו-גלגלי נועד לשימוש בחקלאות הררית וכן בגידולים אורגניים שבהם המגדלים לא רוצים להכניס כלים גדולים, כבדים ומזהמים לחלקת הגידול.
ישנם סוגים רבים ושונים של טרקטורים דו-גלגליים, ברובם האיכר המפעיל הולך ברגל אחר המכונה שמתקדמת במהירות איטית ואוחז בו באמצעות כידון, אולם ישנם דגמים בהם המפעיל נוהג את הכלי כשהוא יושב ורוכב עליו.
טרנס טיסדל

טרנס לאונרד טיסדל (באנגלית: Terrence Leonard Tisdell; נולד ב-16 במרץ 1998 במונרוביה שבליבריה) הוא כדורגלן ליברי המשחק בעמדת קשר הכנף בקבוצת בוטושאן מליגת העל הרומנית ובנבחרת ליבריה.
קריירת מועדונים

טיסדל נולד במונרוביה שבליבריה והחל את הקריירה המקצוענית שלו במספר מועדונים בליבריה ובמוזמביק. בחודש אוגוסט 2018 הצטרף לסנג'ואננסה מהליגה השלישית בפורטוגל, בה ערך 18 הופעות ליגה והבקיע שני שערים. בחודש יולי 2019 חתם טיסדל בברוקה מליגת העל הדרום-אפריקאית, בה ערך שבע הופעות ליגה.
ב-27 באוגוסט 2020 חתם טיסדל על חוזה לעונה אחת בהפועל פתח תקווה מהליגה הלאומית. ב-31 באוגוסט ערך את הופעת הבכורה שלו במועדון, בתיקו 1-1 נגד הפועל עפולה במסגרת המחזור הראשון בליגה לעונת 2020/2021. ב-12 בפברואר 2021 הבקיע טיסדל את שער הבכורה שלו במועדון, בניצחון 1-0 על הפועל רמת-גן גבעתיים במסגרת המחזור ה-21 בליגה. בסך הכל ערך טיסדל 31 הופעות ליגה במדי המועדון, בהן הבקיע שלושה שערים.
ב-28 ביוני 2021 חתם טיסדל בקוג'אליספור מליגת המשנה הטורקית.
קריירה בינלאומית

ב-15 בנובמבר 2016 ערך טיסדל את הופעת הבכורה שלו בנבחרת ליבריה, בהפסד 1-0 לנבחרת קניה במשחק ידידות. ב-4 בספטמבר 2019 הוא הבקיע את שער הבכורה שלו בנבחרת, בניצחון 3-1 על נבחרת סיירה לאון במסגרת מוקדמות מונדיאל 2022.
הערות שוליים

↑  Terrence Tisdell off to Great Start in Mozambique באתר Liberian Observer, ‏ 30 באוגוסט 2018 (באנגלית)
↑  Liberian Winger Tisdell Joins Portuguese Club באתר Front Page Africa, ‏ 21 באוגוסט 2018 (באנגלית)
↑  Terrence Tisdell signs for South African Club באתר Sports Liberia, ‏ 4 ביולי 2019 (באנגלית)
↑  הפועל פתח תקווה החתימה את טרנס טיסדל לעונה, באתר ONE‏, 27 באוגוסט 2020
↑  Kocaelispor, Terrence Leonard Tisdell ile anlaştı באתר Fanatik, ‏ 28 ביוני 2021 (בטורקית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טרנס טיסדל".
חואן קרלוס נבארו

חואן קרלוס נבארו פייחו (מקטלאנית: Juan Carlos Navarro Feijoo; נולד ב-13 ביוני 1980 בברצלונה, קטלוניה, ספרד) הידוע בכינויו "לה בומבה" (La Bomba - הפצצה) הוא כדורסלן עבר ספרדי, ששיחק בתפקיד הקלע.
מהלך הקריירה > ברצלונה (1997 - 2007)

נבארו החל את הקריירה בברצלונה, ואת הופעת הבכורה בליגה הספרדית ערך ב-נובמבר 1997, בגיל 17. הוא הוזמן לשחק בנייקי הופ סאמיט, משחק אולסטאר לצעירים (הממומן על ידי נייקי) בו בדרך כלל צופים מגלי כישרונות מקבוצות ברחבי העולם, אך החליט להישאר באירופה ולשחק עבור קבוצתו. מאותה סיבה גם החמיץ נבארו את זכיית הנבחרת הספרדית בטורניר AST במנהיים ב-1998.
ב-2003, עם רכישתם של דיאן בודירוגה וגרגור פוצ'קה, זכו נבארו וברצלונה בכל המפעלים בהם השתתפו באותה עונה: אליפות הליגה הספרדית, גביע המלך וביורוליג (זכייתו הראשונה של המועדון בטורניר).
נבארו זכה, יחד עם ברצלונה, בעוד 7 אליפויות (1999, 2001, 2004, 2009, 2010, 2012 ו-2014) ו-5 גביעים (2001, 2003, 2007, 2010 ו־2011), בנוסף לזכייה בגביע קוראץ' ב-1999 ובסופרקאפ הספרדי ב-2007. ב-2006 נבחר נבארו ל-MVP של הליגה הספרדית.
מהלך הקריירה > ממפיס גריזליס (2007 - 2008)

בעונת 2001, בה שיחק לצד שחקנים כמו פאו גאסול, אלכסנדר ג'ורג'ביץ' ושארונאס יאסיקביצ'יוס בברצלונה השתפר נבארו רבות והוא סומן כמועמד להיבחר בסיבוב הראשון של הדראפט, אך בעונת 2001–2002 בעקבות פציעות רבות הייתה עונתו של נבארו בינונית. למרות זאת וושינגטון ויזארדס בחרה בנבארו במקום ב-40 של דראפט 2002, ונבארו מצידו החליט להישאר בברצלונה. בתחילת אוגוסט 2007 העבירו הוויזארדס את נבארו לממפיס גריזליס בתמורה לבחירת דראפט עתידית, ונבארו זכה להתאחד מחדש עם בן ארצו, פאו גאסול.
בעונתו הראשונה ב-NBA, למרות ספקות לגבי יכולתו לשחק ברמות אלו, הוכיח נבארו את כישוריו והפגין יכולת טובה, ועמד על 36.1% בזריקות משלוש. ב-2007–2008 נבחר נבארו לחמישייה השנייה של הרוקי'ס, ועמד באותה עונה על ממוצע של 10.9 נק' למשחק.
מהלך הקריירה > ברצלונה (2008 - 2018)

ביוני 2008 חזר נבארו לקבוצת נעוריו, כשחתם על חוזה בברצלונה ל-5 שנים בשווי 12.5 מיליון אירו.
ב-24 בנובמבר 2011 קלע נבארו 14 נקודות נגד אולימפיה ליובליאנה ועבר את מרכוס בראון בראש רשימת קלעי כל הזמנים ביורוליג עם 2,716 נקודות.
ב-17 באוגוסט 2018 פרש נבארו ממשחק פעיל בגיל 38, והצטרף להנהלת ברצלונה.
בנבחרת ספרד

בקיץ 1998 זכה נבארו עם נבחרת הנוער של ספרד באליפות אירופה עד גיל 18, יחד עם פאו גאסול וראול לופס, בסגל שזכה לכינוי "דור הזהב" של ספרד, וניצח אף את נבחרת הנוער של ארצות הברית באליפות העולם עד גיל 19 ב-1999. נבארו נבחר ל-MVP של משחק הגמר ולחמישיית הטורניר.
נבארו שיחק עם נבחרת ספרד בטורניר הכדורסל של אולימפיאדת סידני 2000 ובאליפות אירופה 2001, שם הצטיין בשורות הספרדים כשניצח שני משחקים עם סל בשנייה האחרונה, וקלע 27 נק' במשחק על המקום השלישי מול נבחרת גרמניה. נבארו גם היה שותף לזכיית נבחרתו במדליית הכסף באליפות אירופה 2003 בשוודיה.
באולימפיאדת אתונה ב-2004 נבארו היה בינוני (אף על פי שקלע 18 נק' בהפסד לנבחרת ארצות הברית ולא הצליח להוביל את הנבחרת הספרדית, שסיימה רק במקום ה-7. באליפות אירופה ב-2005, בעקבות חסרונו של פאו גאסול, היה נבארו איש המפתח של הנבחרת הספרדית, שהגיעה למקום ה-4. נבארו קלע בטורניר 25.2 נק' למשחק, שני רק לדירק נוביצקי מגרמניה.
באוגוסט 2006 זכה נבארו עם ספרד במדליית הזהב באליפות העולם. בספטמבר 2007, נבארו הפצוע לא שיחק באליפות אירופה, בה ספרד הביתית הפסידה בגמר לנבחרת רוסיה של דייוויד בלאט. בבייג'ינג 2008 וכן בלונדון 2012 זכה נבארו עם הנבחרת הספרדית במדליית הכסף במשחקי הגמר מול הדרים טים.
סטטיסטיקות קריירה > ביורוליג

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2000/2001 | ברצלונה | 12 | 8 | 27.8 | 0.465 | 0.388 | 0.682 | 2.8 | 2.7 | 1.1 | 0.0 | 12.7 |
| 2001/2002 | ברצלונה | 17 | 2 | 19.0 | 0.433 | 0.333 | 0.816 | 1.5 | 1.9 | 1.0 | 0.0 | 10.4 |
| 2002/2003 | ברצלונה | 22 | 6 | 26.1 | 0.398 | 0.367 | 0.880 | 1.6 | 1.4 | 0.6 | 0.0 | 11.5 |
| 2003/2004 | ברצלונה | 20 | 6 | 25.4 | 0.494 | 0.425 | 0.808 | 1.5 | 1.5 | 1.1 | 0.1 | 13.7 |
| 2004/2005 | ברצלונה | 20 | 10 | 26.6 | 0.437 | 0.395 | 0.892 | 2.0 | 1.9 | 1.3 | 0.0 | 13.3 |
| 2005/2006 | ברצלונה | 22 | 21 | 27.4 | 0.438 | 0.462 | 0.806 | 2.3 | 2.5 | 1.0 | 0.0 | 15.1 |
| 2006/2007 | ברצלונה | 22 | 21 | 28.6 | 0.496 | 0.408 | 0.838 | 2.0 | 3.0 | 0.9 | 0.0 | 16.8 |
| 2008/2009 | ברצלונה | 21 | 21 | 27.7 | 0.428 | 0.363 | 0.935 | 1.6 | 3.6 | 1.3 | 0.0 | 14.7 |
| 2009/2010 | ברצלונה | 22 | 21 | 25.4 | 0.430 | 0.348 | 0.857 | 1.4 | 3.1 | 0.9 | 0.0 | 14.1 |
| 2010/2011 | ברצלונה | 15 | 12 | 26.5 | 0.478 | 0.398 | 0.868 | 1.5 | 2.8 | 0.3 | 0.0 | 14.1 |
| 2011/2012 | ברצלונה | 16 | 13 | 25.6 | 0.402 | 0.297 | 0.880 | 1.3 | 3.2 | 1.0 | 0.0 | 13.6 |
| 2012/2013 | ברצלונה | 26 | 21 | 25.2 | 0.448 | 0.445 | 0.852 | 1.7 | 2.2 | 0.3 | 0.0 | 13.2 |
| 2013/2014 | ברצלונה | 26 | 21 | 24.0 | 0.404 | 0.346 | 0.868 | 1.7 | 3.1 | 0.5 | 0.0 | 11.3 |
| 2014/2015 | ברצלונה | 17 | 14 | 22.1 | 0.370 | 0.356 | 0.865 | 1.6 | 3.1 | 0.2 | 0.0 | 10.5 |
| 2015/2016 | ברצלונה | 26 | 21 | 22.1 | 0.373 | 0.325 | 0.900 | 0.9 | 2.2 | 0.5 | 0.0 | 9.0 |
| 2016/2017 | ברצלונה | 16 | 8 | 15.3 | 0.368 | 0.286 | 0.938 | 1.1 | 1.8 | 0.4 | 0.0 | 5.7 |
| קריירה |  | 303 | 218 | 25.3 | 0.434 | 0.379 | 0.858 | 1.7 | 2.5 | 0.8 | 0.0 | 12.9 |
סטטיסטיקות קריירה > בעונה הסדירה ב-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2007/2008 | ממפיס | 82 | 30 | 25.8 | 0.402 | 0.361 | 0.849 | 2.6 | 2.2 | 0.6 | 0.0 | 10.9 |
| קריירה |  | 82 | 30 | 25.8 | 0.402 | 0.361 | 0.849 | 2.6 | 2.2 | 0.6 | 0.0 | 10.9 |
תארים > תארים קבוצתיים

ברצלונה
זכייה ביורוליג: 2003, 2010
זכייה בגביע קוראץ': 1999
8 אליפויות הליגה הספרדית: 1999, 2001, 2003, 2004 2009, 2011, 2012, 2014
5 זכיות בגביע המלך: 2001, 2003, 2007, 2010, 2011
זכייה בסופרקאפ הספרדי: 2004, 2009, 2011, 2015
4 זכיות בליגה הקטלאנית: 2001, 2002, 2005, 2010
נבחרת ספרד
מדליית זהב באליפות העולם 2006
מדליית כסף באולימפיאדת בייג'ינג (2008)
מדליית כסף באולימפיאדת לונדון (2012)
אליפות אירופה בכדורסל:
מדליית זהב: 2009, 2011, 2015
מדליית כסף: 2003, 2007
מדליית ארד: 2001
מדליית ארד באליפות אירופה בכדורסל 2001
מדליית זהב באליפות העולם עד גיל 19: 1999
מדליית זהב באליפות אירופה עד גיל 18: 1998
תארים > תארים אישיים

ברצלונה
MVP של גמר הליגה הקטלאנית 2001
MVP של הליגה הספרדית: 2006
MVP של היורוליג: 2009
חמישיית העונה ביורוליג: 2006, 2007, 2009, 2010, 2011
החמישייה השנייה של היורוליג: 2012, 2013
מלך הסלים של היורוליג: 2007
MVP של פיינל פור היורוליג: 2010
MVP של סדרת הגמר בליגה הספרדית: 2014
קבוצת העשור של היורוליג: 2010
פרס אגדת יורוליג (2014)
השחקן הראשון בהיסטוריה שמגיע ל-4,000 נקודות ביורוליג
ממפיס גריזליס
החמישייה השנייה של הרוקי'ס: 2008
נבחרת ספרד
MVP של אליפות אירופה: 2011
חמישיית הטורניר: 2005, 2011
MVP וחמישיית הטורניר של אליפות העולם עד גיל 19: 1999
הערות שוליים

↑  יורוליג: חואן קרלוס נבארו שבר את שיא הנקודות במפעל, באתר וואלה, 24 בנובמבר 2011
| נבחרת ספרד – אליפות העולם בכדורסל 2006 (מדליית זהב) |
| --- | --- | --- |
|  1  •  2  •  3  •  4 פ.גאסול (MVP) ‏ •  5 פרננדס •  6 קבסאס •  7 נבארו •  8 קלדרון •  9 רייס •  10 חימנס •   11 ס.רודריגס •  12 ב.רודריגס • 13 מ.גאסול •  14 מומברו • 15 גרבאחוסה • מאמן: פפו הרננדז |  1  •  2  •  3  •  4 פ.גאסול (MVP) ‏ •  5 פרננדס •  6 קבסאס •  7 נבארו •  8 קלדרון •  9 רייס •  10 חימנס •   11 ס.רודריגס •  12 ב.רודריגס • 13 מ.גאסול •  14 מומברו • 15 גרבאחוסה • מאמן: פפו הרננדז | ספרד |
| נבחרת ספרד – אולימפיאדת בייג'ינג - 2008 (מדליית כסף) |
| --- | --- | --- |
|  1  •  2  •  3  •  4 פ.גאסול •  5 פרננדס •  6 רוביו •  7 נבארו •  8 קלדרון •  9 רייס •  10 חימנס •   11 לופס •  12 רודריגס • 13 מ.גאסול •  14 מומברו • 15 גרבאחוסה • מאמן: אאיטו גרסיה |  1  •  2  •  3  •  4 פ.גאסול •  5 פרננדס •  6 רוביו •  7 נבארו •  8 קלדרון •  9 רייס •  10 חימנס •   11 לופס •  12 רודריגס • 13 מ.גאסול •  14 מומברו • 15 גרבאחוסה • מאמן: אאיטו גרסיה | ספרד |
| נבחרת ספרד – גביע העולם בכדורסל 2010 |
| --- | --- | --- |
|  1  •  2  •  3  •  4 סן אמטריו •  5 פרננדס •  6 רוביו •  7 נבארו •  8 לופס •  9 רייס •  10 קלאבר •   11 ואסקס •  12 יוי • 13 גאסול •  14 מומברו • 15 גרבאחוסה • מאמן: סקאריולו |  1  •  2  •  3  •  4 סן אמטריו •  5 פרננדס •  6 רוביו •  7 נבארו •  8 לופס •  9 רייס •  10 קלאבר •   11 ואסקס •  12 יוי • 13 גאסול •  14 מומברו • 15 גרבאחוסה • מאמן: סקאריולו | ספרד |
| נבחרת ספרד – אולימפיאדת לונדון - 2012 (מדליית כסף) |
| --- | --- | --- |
|  1  •  2  •  3  •  4 פ.גאסול •  5 פרננדס •  6 רודריגס •  7 נבארו •  8 קלדרון •  9 רייס •  10 קלאבר •   11 סן אמטריו •  12 יוי • 13 מ.גאסול •  14 מומברו • 15 איבקה • מאמן: סקאריולו |  1  •  2  •  3  •  4 פ.גאסול •  5 פרננדס •  6 רודריגס •  7 נבארו •  8 קלדרון •  9 רייס •  10 קלאבר •   11 סן אמטריו •  12 יוי • 13 מ.גאסול •  14 מומברו • 15 איבקה • מאמן: סקאריולו | ספרד |
| נבחרת ספרד – גביע העולם בכדורסל 2014 |
| --- | --- | --- |
|  1  •  2  •  3  •  4 פ.גאסול •  5 פרננדס •  6 רודריגס •  7 נבארו •  8 קלדרון •  9 רייס •  10 קלאבר •   11 רוביו •  12 יוי • 13 מ.גאסול •  14 איבקה • 15 אברינס • מאמן: אורנגה |  1  •  2  •  3  •  4 פ.גאסול •  5 פרננדס •  6 רודריגס •  7 נבארו •  8 קלדרון •  9 רייס •  10 קלאבר •   11 רוביו •  12 יוי • 13 מ.גאסול •  14 איבקה • 15 אברינס • מאמן: אורנגה | ספרד |
חפיר

חפיר "רטוב" בטירת בומריס
חפיר "יבש" במגדל דוד בירושלים
חפיר "רטוב" בטירת בודיאם
חפיר הוא מכשול בדמותו של חתך עמוק או תעלה מחוץ לחומות, לשערים, מבצר, טירה או כל מקום הגנתי דומה, בין שנחפר, נחצב ולעיתים שולבה בו בנייה. מטרת החפיר היא להקשות על התוקפים ובעיקר על גישת מכונות המלחמה והפרשים שלהם אל העיר או המצודה, כחלק ממערך הביצורים החיצוני. יש להפריד בין חפיר נקודתי (ditch) לבין חפיר היקפי (moat). החפיר הנקודתי רווח בתקופות הקלאסיות כאשר קטע באמצעות תעלה את דרכי הגישה המרכזיות אל העיר הבצורה. החפיר ההיקפי רווח בעיקר מימי-הביניים ואילך ויצר מכשול סביב לטירה או מבצר.
החפיר בתקופות הקלאסיות נועד למנוע את הגישה אל החומה בפני כלי מצור הנדרשים להיצמד אליה, דוגמת מגדל מצור או איל ניגוח. החפיר ההקיפי, בפרט כשהוא מלא מים, נועד להקשות על ניסיונות של חפירת מנהרות מתחת לחומה במטרה לגרום לקריסתה.
כדי לחצות את החפיר בעת מצור או ניסיון כיבוש השתמש האויב בגשרים מתקפלים. בתחילה היו אלה גשרים פשוטים מעץ, שהצד המתגונן יכול היה להשמידם בקלות. לאחר מכן נעזרו בגשרים מתקדמים יותר למעבר. שיטה נוספת לחציית החפיר הייתה סתימתו בחול, אבנים וחצץ בקטע מסוים.
אף שהחפיר העתיק ביותר התגלה בעיר העתיקה של יריחו, מזוהים בדרך כלל החפירים ההיקפיים עם ביצורי ימי הביניים, ובייחוד עם הטירות בלב אירופה, שרבות מהן היו מוקפות בחפירים מלאי מים, שסופקו על ידי נחלים ונהרות סמוכים.
תעלת הנ"ט המודרנית היא במידה מסוימת המשך של רעיון החפיר. זוהי תעלה ברוחב 4 מטר לפחות שמטרתה למנוע מעבר של רכב קרבי משוריין בשדה הקרב, ובפרט לבלום טנקים מסתערים. למרות שתעלות נ"ט באות בעיקר כמכשול עצמאי, פעמים רבות הן נחפרות גם מסביב למוצבים ועמדות שליטה, או כחלק ממערך ביצורים הגנתי.
שימושים נוספים

בחפיר משתמשים גם בגני חיות רבים, כדי להפריד בין בעלי החיים וכדי להפריד בין המבקרים לכלובים של חיות מסוכנות.
בשנת 2004 הוצעה תוכנית לחפירת תעלת מים עמוקה בציר פילדלפי, על הגבול הדרומי שבין רצועת עזה למצרים, כדי למנוע חפירת מנהרות הברחה באותו אזור. בסופו של דבר, התוכנית לא יצאה אל הפועל. בעקבות גילוי מנהרות החדירה ליישובי עוטף עזה בעשור השני של המאה ה-21 ובפרט בעקבות מבצע צוק איתן בו הושמדו כ-32 מנהרות כאלה, עלתה הצעה דומה לחפור תעלה גם סביב ציר הוברס.
ראו גם

מבצר
טירה
חלקלקה
תעלת נ"ט
טנק גישור
טונגסרם

| --- | --- |

 נתונים כלליים
 מייסדים:  ליפוט אשנר
 תקופת הפעילות:  1896–הווה (כ־128 שנים)
 מיקום המטה:  בודפשט 
 משרד ראשי:  בודפשט
 ענפי תעשייה:  manufacture of electric lighting equipment 
 מוצרים עיקריים:  נורת להט 
  
 tungsram.com
 
כרזת טונגסרם מסביבות 1910
טונגסרם (בהונגרית: Tungsram) היה תחילה סימן מסחרי של חברת נורות ליבון וחשמל מאוחדת. מאוחר יותר הוקמה חברה בשם זה (טונגסרם) ומאז, לחברה שנושאת את השם הזה יש תפקיד משמעותי בטכנולוגיית התאורה המודרנית.
מאז 1984, טונגסרם הוא גם שם החברה של חברת הייצור עם מספר אתרי ייצור בהונגריה.
בשנת 1989 רכשה ג'נרל אלקטריק את בעלות רוב החברה וגם את זכות הניהול. המפעל פעל תחת המותג GE.
בשנת 2018, ג'נרל אלקטריק מכרה את עסקי התאורה שלה. כך שהמפעל של טונגסרם הפך לעצמאי. ובכך טונגסרם "נולדה" מחדש.
מקור המילה

המילה טונגסרם היא "מילת פנטזיה" שמקורה במיזוג של שתי מילים, המילה האנגלית לטונגסטן (Tungsten), והמילה הגרמנית לטונגסטן שהיא וולפרם (Wolfram).
היסטוריה

נורות ליבון וחשמל מאוחדת הוקמה בשנת 1896 מהפירמה של בלה אגר ושות' ששכנה ברחוב הוסאר ובשנת 1901 היא עברה לאתר בדרך ואצי ומשם פועלת מאז כמטה החברה. למנכ"ל החברה האגדי, איש העסקים היהודי ליפוט אשנר מיוחס רישום הסימנים המסחריים TUNGSRAM ו-T בשנת 1909. במעבדת המחקר של מפעל בבודפשט (במקור באויפשט), במיוחד בין שתי מלחמות העולם, הגיעו כמה חוקרים לתוצאות משמעותיות גם בתחומים שאינם קשורים להנדסת חשמל בזרם גבוה. התפשטות נורת הלהט או בשם אחר נורת הליבון הושפעה ביסודה מהעובדה שבשנת 1906 קנה המפעל את הפטנט לייצור נורות הליבון עם חוט טונגסטן משאנדור יוסט ומ-Franjo Hanaman הקרואטי והחל בייצור נורות ליבון על פי הפטנט. הנורה, ששופרה מאוחר יותר באמצעות פטנטים חדשים נוספים, התפשטה בכל העולם, מה שהביא לפיתוח משמעותי של המפעל.
במהלך מלחמת העולם הראשונה המריא ייצור שפופרות הריק לרדיו ותקשורת והפך מאוחר יותר למגזר הרווחי ביותר של החברה. בשנת 1989, ג'נרל אלקטריק האמריקאית רכשה את חברת טונגסרם והיא המשיכה לפעול תחת השם GE.
היסטוריה > מ-2018

בשנת 2018, הוכרז כי תוקם קבוצת טונגסרם מחדש, לאחר ש-GE מכרה את עסקי נורות המכוניות הגלובליים שלה לאדם פרטי בשם יורג באואר.
בסיבוב הראשון, באפריל 2018, השתלטה החברה החדשה על היחידות בהונגריה, כשהמוטו החדש שלה הוא: "המורשת שלנו היא חדשנות".
בתחילת אפריל 2022, הנשיא והמנכ"ל יורג באואר ביקש סיוע ממשלתי מיידי עבור החברה, בציינו כי מגפת ה-COVID-19, קשיי אספקה עולמיים והמלחמה באוקראינה הציבו לקבוצת החברה משימה בלתי עבירה.
כמה ימים לאחר מכן, עלה בעיתונות כי ממשלת הונגריה חוקרת ביחד עם חברת טונגסרם היכן ניתן להקים מפעל דלק גרעיני בהונגריה.
גלריה

Incandescent light bulbs with carbon filaments (left) and the modern tungsten bulb (right)
Tungsram MR-X radio transmitter tube for audio communication (1917)
Tungsram H2 radio transmitter tube prototype 1916
Tungsram searchlight for air defense (1914)
Tungsram vacuum tubes
Tungsram vacuum tubes
The factory in Budapest in 1920
Former Headquarter of the United Lightbulb and Electronic Ltd
Tungsram vacuum tubes
Tungsram vacuum tubes
Tungsram vacuum tubes
Tungsram vacuum tubes
מפעלי טונגסרם בהונגריה

חלקם כבר נסגרו
בודפשט, דרך ואצי – מפעל "מקור אור"
גיור - עיצוב מכונות מטרה, ייצור
נאג'קניז'ה - המפעל והמרכז הלוגיסטי של מקור אור
קישווארדה - מפעל הלוגן ומנורות רכב
זאלאגרסג – מפעל חלפים
היידובסרמן – מפעל חלפים
בודפשט, דרך פוטי - מפעל מכונות טכנולוגיית ואקום מכונות
ואץ - מפעל מקור אור (נסגר)
קאפושוואר - מפעל צינורות אלקטרונים (נסגר)
היידוננש - מפעל חלקים (נסגר)
מפעלי טונגסרם בעולם

אירוֹפּה
המזרח הקרוב
אפריקה
טורקיה
אמריקה הצפונית (Global Automotive Light Business)
לקריאה נוספת

ההיסטוריה של טונגסרם (ספר בהונגרית)
דיולה שיטקאי: הדמויות הגדולות של הנדסת החשמל ההונגרית. (Energetikai Kiadó Kht. 2005) מסת"ב 963 219 794 1
GE Hungary Zrt.: "TUNGSRAM
https://web.archive.org/web/20161220082050/http://www.holux.hu/katalogus/A_Tungsram_marka_tortenete.pdf
ההיסטוריה של טונגסרם 1896–1945: http://mek.oszk.hu/08800/08856/08856.pdf
The History of Tungsram
מאוריון ועד קזרט